329 Inwoners word huiseienaars in Wyk 6 – The Gremlin | Klein Karoo News
September 12, 2018 September 12, 2018 southcapenetLatest News
Oudtshoorn, 12 September 2018 – Oudtshoorn munisipaliteit se behuisings department kan met trots terugkyk na die lewering van om en by 800 huise die afgelope twee jaar asook die lewering van titelaktes, het burgemeester, Colan Sylvester, hulle geprys met die oorhandiging van nog 329 titelaktes op Donderdag, 06 September 2018.
Vlnr: Jerome Lambaatjeen (raadslid), Colan Sylvester (Uitvoerende burgemeester), Noluthandu Mwati, (Onderburgemeester), Ragel Esau (huiseienaar), Bonginkosi Madikizela (Minister van Menslike Nedersetting), Tertius Simmers (Parlementslid)
Met samewerking van provinsiale en nasionale regering kon die munisipaliteit hierdie mylpaal bereik.
Vlnr: Jerome Lambaatjeen (raadslid), Colan Sylvester (Uitvoerende burgemeester), Noluthandu Mwati, (Onderburgemeester), Kiewiet Pieterse (huiseienaar), Bonginkosi Madikizela (Minister van Menslike Nedersetting), Tertius Simmers (Parlementslid)
Minister Bonginkosi Madikizela was ‘n gasspreker by hierdie geleentheid en gesê “hierdie gebeurtenis is nie net die oorhandiging van titelaktes nie, dit gaan ook oor die grondhervorming”. Hy sê die oorhandiging van hierdie titelaktes gebeur op ‘n tyd waar die land in debat is oor grond. Volgens hom wil die provinsiale regering die waardigheid van die mense wat gemarginaliseerd was in die verlede, herstel deur seker te maak dat mense die reg op eie eiendom het. “Die titelaktes wat u ontvang is ‘n bevestiging dat u nou eiendom eienaars is. U besit die huis, die eiendom, waarin u nou woonagtig is”. Hy sê ook verder dat die oorhanding u waardigheid as mens herstel wat voorheen geen huis en geen grond gehad het nie.”